b'\n_START_ARTICLE_\nFilip Meirhaeghe\n_START_SECTION_\nDoping\n_START_PARAGRAPH_\n9. hein\xc3\xa4kuuta 2004, Ateenan olympialaisten alla, Meirhaeghe my\xc3\xb6nsi k\xc3\xa4ytt\xc3\xa4neens\xc3\xa4 EPO-hormonia. H\xc3\xa4n antoi positiivisen dopingn\xc3\xa4ytteen maailmancupin osakilpailussa Mont Saint Annessa, Kanadassa ja toisin kuin useimmat py\xc3\xb6r\xc3\xa4ilij\xc3\xa4t, h\xc3\xa4n ei kiist\xc3\xa4nyt n\xc3\xa4ytteen oikeellisuutta. Lehdist\xc3\xb6tilaisuudessa h\xc3\xa4n my\xc3\xb6nsi k\xc3\xa4ytt\xc3\xa4neens\xc3\xa4 EPOa, koska halusi voittaa kultaa olympialaisissa. Samalla h\xc3\xa4n ilmoitti lopettavaansa uransa. Meirhaeghe kirjoitti omael\xc3\xa4m\xc3\xa4kerrallisen kirjan Positief, jossa h\xc3\xa4n kuvaa el\xc3\xa4m\xc3\xa4\xc3\xa4ns\xc3\xa4 urheilijana ja dopingin k\xc3\xa4ytt\xc3\xb6\xc3\xb6n johtaneita syit\xc3\xa4.\n_START_SECTION_\nUran jatko\n_START_PARAGRAPH_\nMeirhaeghe sai kilpailukiellon, joka p\xc3\xa4\xc3\xa4ttyi 14. tammikuuta 2006. 1. tammikuuta 2006 h\xc3\xa4n ilmoitti jatkavansa kilpailemista ja allekirjoitti kolmivuotisen sopimuksen maantiepy\xc3\xb6r\xc3\xa4ilytalli Landbouwkrediet-Colnagon kanssa ja Versluys-Landbouwkrediet-Sportstech -tallin kanssa maastopy\xc3\xb6r\xc3\xa4ilyss\xc3\xa4. H\xc3\xa4n lopetti uransa 2009. Viimeisin\xc3\xa4 kilpailuvuosinaan h\xc3\xa4n ajoi Specializedin valmistamalla py\xc3\xb6r\xc3\xa4ll\xc3\xa4.'